open-index/open-wikipedia-markdown huggingface dataset:
பிலிப்பைன்-அமெரிக்கப் போர்

**பிலிப்பைன்–அமெரிக்கப் போர்** என்பது (பிலிப்பினோ/தகலாகு: *Digmaang Pilipino-Amerikano*) (1899–1902) ஐக்கிய அமெரிக்காவிற்கும் பிலிப்பினோ புரட்சியாளர்களுக்கும் இடையிலான ஆயுதமேந்திய முரண்பாடு ஆகும். 

1898 ஆம் ஆண்டு பாரிஸ் உடன்படிக்கையின் மூலம் எசுப்பானியா இத்தீவுகளை, 20 மில்லியன் அமெரிக்க டொலர்களுக்கு ஐக்கிய அமெரிக்காவிற்கு விட்டுக்கொடுத்தது. அப்போது புதிதாக முளைவிட்டுப் பெருகிச்சென்ற முதல் பிலிப்பைன்ஸ் குடியரசை அங்கீகரிக்க முடியாது என ஐக்கிய அமெரிக்கா அறிவித்தது. இதன் காரணமாகப் பிலிப்பைன்-அமெரிக்கப் போர் வெடித்ததுடன் முதலாவது குடியரசு தோற்கடிக்கப்பட்டுத் தீவுக்கூட்டமானது ஒரு தனிமைப்பட்ட அரசாங்கத்தின் கீழ் நிர்வகிக்கப்பட்டது.

## மேற்கோள்கள்

## உசாத்துணைகள்
* 
*  Kenton J. Clymer states “The book provides the best account to date of the inner dynamics of the Filipino side of the war.”—Review: Not so Benevolent Assimilation: The Philippine–American War, *Reviews in American History* Vol. 11, No. 4 (Dec., 1983), pp.&nbsp;547–52
* 
* 
* 
* 
* 

### பிரதான மூலங்கள்

* The "Lodge Committee" (a.k.a. Philippine Investigating Committee) hearings and a great deal of documentation were published in three volumes (3000 pages) as S. Doc. 331, 57th Cong., 1st Session An abridged version of the oral testimony can be found in: *American Imperialism and the Philippine Insurrection: Testimony Taken from Hearings on Affairs in the Philippine Islands before the Senate Committee on the Philippines—1902*; edited by Henry F Graff; Publisher: Little, Brown; 1969. ASIN: B0006BYNI8
* Moorfield Storey and Julian Codman legal counsel for the Philippine Investigating Committee. (1902). Secretary Root's Record:"Marked Severities" in Philippine Warfare – Wikisource.
* Anthony Morris Leafdale Diary (copy), Special Collections Research Center, Swem Library, College of William and Mary. 1899-1911.

பகுப்பு:பிலிப்பைன்–அமெரிக்கப் போர்
பகுப்பு:விடுதலைப் போர்கள்
பகுப்பு:19 ஆம் நூற்றாண்டுப் போர்கள்
பகுப்பு:20 ஆம் நூற்றாண்டுப் போர்கள்
பெனிக்னோ அக்கீனோ III

**பெனிக்னோ அக்கீனோ III** (*Benigno Simeon Cojuangco Aquino III*; பெப்ரவரி 8, 1960 – சூன் 24, 2021) என்பவர் ஒரு பிலிப்பீனிய அரசியல்வாதி ஆவார். இவர் பிலிப்பீன்சின் 15-வது அரசுத்தலைவராகப் பதவியில் இருந்தார். அக்கீனோ குடும்பத்தின் 4-வது தலைமுறை அரசியல்வாதியான பெனிக்னோ, முன்னாள் அரசுத்தலைவர் கொரசோன் அக்கினோவின் மகன் ஆவார். இவர் 1998 முதல் 2010 வரை நாடாளுமன்றம், மற்றும் மேலவை உறுப்பினராகவும் இருந்துள்ளார்.

2009 செப்டம்பர் 9 இல் தனது தாயார் கொரசோன் அக்கினோவின் இறப்பை அடுத்து, 2010 இல் நடந்த அரசுத்தேர்தல் தேர்தலில், பெனிக்னோ அகீனோ போட்டியிட்டு வெற்றி பெற்றார். 2016 சூன் 30 இல், இவரது பதவிக்காலம் முடிவடைந்தது. இவரது பதவிக்காலத்தில் பல தசாப்தங்களுக்குப் பின்னர் நாட்டின் பொருளாதாரம் மிக உயர்ந்த நிலையை எட்டியது. பிலிப்பீன்சு அக்காலத்தில் "ஆசியாவின் உயரும் புலி" என்று அழைக்கப்பட்டது; எனினும், சிறப்பு நிர்வாகப் படையின் 44 உறுப்பினர்களைக் கொன்ற இராணுவ நடவடிக்கை போன்ற சில பிரச்சினைகள் குறித்து அவரது நிர்வாகம் விமர்சனங்களை சந்தித்தது. தென்சீனக் கடலில் சீனாவின் உரிமைகோரல்களை செல்லாததாக்கவும், இப்பகுதியில் தனது சொந்த நாட்டின் உரிமைகோரல்களை வலியுறுத்தியும் இவரது நிர்வாகம் நிர்ந்தர நடுவர் நீதிமன்றத்தில் வழக்குத் தொடர்ந்ததில், பிலிப்பீன்சுக்கு ஆதரவாக நீதிமன்றம் தீர்ப்பளித்து.

2013 இல், *[[டைம் (இதழ்)|டைம்]]* இதழ் பெனிக்னோ அக்கீனோவை உலகில் மிகவும் தாக்கமேற்படுத்திய 100 நபர்களில் ஒருவராகத் தேர்ந்தெடுத்திருந்தது.

பெனிக்னோ அக்கீனோ 2021 சூன் 24 இல் தனது 61-வது அகவையில் காலமானார். இவரது இறப்புக்கான காரணம் சிறுநீரக நோய், இரண்டாம் நிலை நீரிழிவு நோய் எனக் கூறப்பட்டது.

## மேற்கோள்கள்

## வெளி இணைப்புகள்

*
*அதிகாரப்பூர்வத் தரவுகள் in the website of the Senate of the Philippines

பகுப்பு:1960 பிறப்புகள்
பகுப்பு:2021 இறப்புகள்
பகுப்பு:பிலிப்பீன்சின் அரசியல்வாதிகள்
பகுப்பு:பிலிப்பைன்சின் குடியரசுத் தலைவர்கள்
பகுப்பு:ஆசிய அரசுத்தலைவர்கள்
பகுப்பு:நீரிழிவு நோயால் இறந்தவர்கள்
பகுப்பு: சிறுநீரகச் செயலிழப்பினால் இறந்தவர்கள்
குஜராத் பல்கலைக்கழகம்

thumb|வலது|குஜராத் பல்கலைக்கழகம்
**குஜராத் பல்கலைக்கழகம்** (*Gujarat University*) இந்தியாவின் குஜராத் மாநிலத்தின் அகமதாபாத் நகரில் அமைந்துள்ளது. இப்பல்கலைக்கழகம் அமைக்க வேண்டுமென மகாத்மா காந்தி, வல்லபாய் பட்டேல் ஆனந்த்சங்கர் துருவ் உள்ளிட்ட பலர் வலியுறுத்தினர். இப்பல்கலைக்கழகம் இந்தியா சுதந்திரம் அடைந்த பிற்பாடு 1949 ஆம் ஆண்டில் அமைக்கப்பட்டது. குஜராத்தில் அமைந்துள்ள மிகப் பெரிய பல்கலைக்கழகம் இதுவாகும். இப்பல்கலைக்கழகம் 260 ஏக்கர் நிலப்பரப்பில் அமைந்துள்ளது. 2010 ஆம் ஆண்டு மார்ச் மாதம் இப்பல்கலைக்கழகம் கல்வி ஒலிபரப்பிற்கென *குரு* எனும் பெயரில் 90.8 மெகா ஹெர்ட்ஸ் அலைவரிசையில் வானொலி சேவையைத் தொடங்கியது. இது குஜராத்தில் கல்விக்கென தொடங்கப்பட்ட முதல் வானொலி ஒலிபரப்பாகும்.

## மேற்கோள்கள்

பகுப்பு:குஜராத்திலுள்ள பல்கலைக்கழகங்கள்
ஆனந்த்சங்கர் துருவ்

**ஆனந்த்சங்கர் துருவ்** (ஆங்கிலம்: Anandshankar Bapubhai Dhruv, 1869 - 1942) இந்தியாவின் குஜராத் மாநிலத்தில் பிறந்தவர். இவர் கல்வியாளராகவும், எழுத்தாளராகவும், பத்திரிகையாசிரியராகவும் அறியப்பட்டார். இவர் *முமுக்ஷு*, "ஹிந்தஹித்சிந்தக்* எனும் பெயர்களில் எழுதிவந்தார்.

==வாழ்க்கை==
இவர் [[அகமதாபாத்]]தில் 1869 பிப்ரவரி மாதம் 25 ஆம் நாள் பிறந்தார். இவரின் தந்தை *கத்தியவார்* பகுதியின் அலுவலர் ஆவார். ஓய்விற்குப் பின்னர் *பரோடா'' மாகாணத்தில் பணிபுரிந்தவர். இவர் இளம் வயதில் ஆங்கிலவழிக் கல்வியும் சமஸ்கிருதமும் கற்றார். குஜராத் கல்லூரியில் சமஸ்கிருத ஆசிரியராகப் பணியாற்றினார். பின்னர் பனாரசு இந்து பல்கலைக்கழகத்தின் துணை வேந்தராகப் பணியாற்றினார். குஜராத் பல்கலைக்கழகம் உருவாக முயன்றவர்களுள் இவரும் ஒருவர்.

## மேற்கோள்கள்

பகுப்பு:1869 பிறப்புகள்
பகுப்பு:இந்திய எழுத்தாளர்கள்
பகுப்பு:1942 இறப்புகள்
பகுப்பு:இந்தியக் கல்வியாளர்கள்
பகுப்பு:குஜராத் மக்கள்
பகுப்பு:வாழும் மக்கள்
கேரள பாணினீயம்

**கேரள பாணினீயம்** என்பது மலையாள மொழிக்கான இலக்கண நூலாகும். இதை ஏ. ஆர். இராஜராஜ வர்மா எழுதினார். இது 1896ஆம் ஆண்டில் வெளியானது.

மற்ற தென்னிந்திய மொழிகளுக்கு இலக்கண நூல்கள் இருந்தபோதும், பத்தொன்பதாம் நூற்றாண்டு வரையிலும் மலையாளத்துக்கு இலக்கண நூல்கள் இல்லை. இதை அறிந்த ஏ.ஆர். ராஜவர்மா, பாணினி எழுதிய பாணினீயத்தைப் போன்றே மலையாளத்துக்காக "கேரள பாணினீயம்" என்ற நூலை எழுதினார். இந்நூலில் மலையாளம் சமசுகிருதத்தில் இருந்து தோன்றியதல்ல என்றும், பழந்தமிழில் இருந்தே தோன்றியது என்றும் குறிப்பிடுகிறார். தமிழில் இருந்து பிரிந்து, மலையாளம் தனி மொழியானதற்கான ஆறு அடையாளங்களை நூலில் சுட்டிக் காட்டுகிறார்.

இதை முனைவர். இராய் என்பவர் ஆங்கிலத்தில் மொழிபெயர்த்தார்.

இது எட்டு பிரிவுகளைக் கொண்டது.
*பீடிகை - மலையாள மொழி தோன்றிய வரலாறு, எழுத்துகள்
*சந்தி பிரகாரம் - வாக்கிய அமைப்புகளும், சொற்கூட்டங்களும்
*நாம அதிகாரம் - பால், உரிச்சொல் உள்ளிட்ட இலக்கணங்கள் 
*தாத்வ அதிகாரம் - எதிர்மன்ற வாக்கியங்கள், கூற்று வாக்கியங்கள், முன்னொட்டுகளும், பின்னொட்டுகளும், பெரிய வாக்கியங்கள்
*பேத அதிகாரம் - உரிச் சொற்களைப் பற்றிய அதிக குறிப்புகள்
*நிபாதாவ்ய அதிகாரம் - பல பொருள்களைக் கொண்ட சொற்கள்
*ஆகாம்ஷ அதிகாரம் - இணைப்புச் சொற்கள்
*சப்த உள்பத்தி - சொற்களை உருவாக்குவதைப் பற்றிய கட்டுரை

## சான்றுகள்
*http://www.keralahistory.ac.in/literaryadition.htm 

பகுப்பு:மலையாள நூல்கள்
பகுப்பு:இலக்கண நூல்கள்
பகுப்பு:நூலட்டை விடுபட்ட நூல்கள்
இணைய சமத்துவம்

**இணைய நடுநிலைமை** அல்லது **இணையதள சமநிலை** அல்லது **இணைய சமத்துவக்** (*net neutrality*), கொள்கையில் இணைய சேவை வழங்கும் நிறுவனமும் அரசாங்கமும் இணையத்தில் பயணிக்கும் அனைத்துத் தரவு பெட்டிகளைச் சமமாக எவ்வித தங்கு தடையின்றி பகிர்தல். இவ்வாறு பயணிக்கும் தரவு பெட்டிகளை இணைய சேவை நிறுவனங்கள் தங்களது அதிகாரத்தைக் கொண்டு நிறுத்தவோ, அதன் வேகத்தைக் கூட்டவோ, குறைக்கவோ அல்லது நாடு, இடம் சார்ந்து ஒரு சில தகவல் பாக்கெட்டுகளை மக்கள் பயன்படுத்த கூடுதல் கட்டணம் வசூலிப்பதோ இணையம் இல்லாத போதும் சில பாக்கெட்டுகளை மட்டும் இலவசமாக வழங்கவோ கூடாது என்பதாகும். மொத்தத்தில், இணையத்தில் பயணிக்கும் தகவல்களை அதன் வழியில் எவ்விதத்திலும் குறுக்கிடாமல் அது சென்றடைய விடவேண்டும்.

கொலம்பியா பல்கலைக்கழக ஊடக சட்டப் பேராசிரியரான டிம் வூ, 2003-ஆம் ஆண்டு *Net neutrality* என்ற பதத்தை பொது கடத்தி(*common carrier*) என்ற கருத்துப்படிவத்தின் நீட்டலாக உருவாக்கினார்.

காம்காஸ்ட் என்ற இணையச் சேவை வழங்கி சகாக்களிடையேயான தகவல் பரிமாற்ற வேகத்தைத் திட்டமிட்டு மந்தப்படுத்தியது, இணைய சமத்துவக் கொள்கை மீறலின் எடுத்துக்காட்டாகும்.
## விளக்கங்களும் தொடர்புடைய கொள்கைகளும்
### இணைய நடுநிலைமை
இணைய போக்குவரத்துகள் அனைத்தும் சரி சமமாகப் பாவிக்கப்பட வேண்டும் எனும் கொள்கையே இணைய நடுநிலைமை (அ) இணைய சமத்துவம். கொலம்பியா சட்டக் கல்லூரி பேராசிரியர் டிம் வூவின் கருத்துப்படி, இணய நடுநிலைமை என்பதன் பொருத்தமான விவரனைக் கூறப்படுவது - ஒரு பிணையத்தை வடிவமைக்கையில் அதன் அனைத்து தளங்கள், உள்ளடக்கங்கள், பீடங்களும் சமமாகப் பாவிக்கப்படுமானால், அந்த பொது தகவல் பிணையம் மிகுதியான உயர்ந்த பயன்களை விளைவிப்பதாக அமையும்.
### திறந்தவெளி இணையம்
தனி நபர்கள், நிறுவனங்கள் உள்ளிட்ட அனைவரும் பயன்கொள்ளும் வண்ணம் இணையத்தின் அனைத்து வளங்களையும் எளிதில் அணுகக்கூடியதாக அமைக்க வேண்டும் எனும் கருத்துரு திறந்தவெளி இணையம் ஆகும். இணைய நடுநிலைமை, வெளிப்படைத்தன்மை, வெளிப்படையான தர நிர்ணயங்கள், மிகக் குறைவான நுழைவுத் தடைகள் முதலிய கருத்துருக்களை உள்ளடக்கியது இது. இது மையக் குவிப்பற்ற தொழில்நுட்ப சக்தியினைப் பிரதிபலிப்பதாகக் கருதப்படுகிறது; திறந்தவெளி மென்பொருளோடும் நெருங்கிய தொடர்புடையதாகவும் கருதப்படுகிறது.

## வெளி இணைப்புகள்
*(ஆங்கிலம்)நெட் நியூட்ராலிடி என்றால் என்ன? 
*(ஆங்கிலம்) இணைய சமத்துவம் குறித்து இந்தியா ஏன் கவலைப்பட வேண்டும்?
*செல்போன் நிறுவனங்கள் vs ஆப்ஸ்!! கட்டணத்தை அதிகரிக்குமா ''நெட் நியூட்ராலிட்டி'' பிரச்னை?

## மேற்கோள்கள்
சே. மா. செல்லத்தம்பு

**சேவியர் மார்க் செல்லத்தம்பு** (*Xavier Mark Sellathambu*, 20 அக்டோபர் 1917 - ) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.

## வாழ்க்கைக் குறிப்பு
செல்லத்தம்பு 1917 அக்டோபர் 20 இல் பிறந்தார். மேரி ஜோசபின் என்பவரைத் திருமணம் புரிந்தார்.

## அரசியலில்
செல்லத்தம்பு இலங்கைத் தமிழரசுக் கட்சியின் சார்பில் வவுனியா தேர்தல் தொகுதியில் 1970 நாடாளுமன்றத் தேர்தலில் போட்டியிட்டு 273 வாக்குகள் வித்தியாசத்தில் தமிழ் காங்கிரசு வேட்பாளர் தா. சிவசிதம்பரத்தை வென்று நாடாளுமன்றம் சென்றார்.

செல்லத்தம்பு தமிழர் விடுதலைக் கூட்டணியின் வேட்பாளராக முல்லைத்தீவு தேர்தல் தொகுதியில் 1977 தேர்தலில் போட்டியிட்டு வெற்றி பெற்றார். He was Chief Opposition Whip from 1977 to 1983.

இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 21 இல் செல்லத்தம்பு முல்லைத்தீவு தொகுதிக்கான நாடாளுமன்ற இருக்கையை இழந்தார்.

## மேற்கோள்கள்

பகுப்பு:1917 பிறப்புகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:இலங்கையின் 7வது நாடாளுமன்ற உறுப்பினர்கள்
பகுப்பு:இலங்கையின் 8வது நாடாளுமன்ற உறுப்பினர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழர் விடுதலைக் கூட்டணி அரசியல்வாதிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:1984 இறப்புகள்
கொழும்பு கிழக்கு தேர்தல் தொகுதி

**கொழும்பு கிழக்கு தேர்தல் தொகுதி** (*Colombo East electorate*) என்பது சூலை 1977 முதல் பெப்ரவரி 1989 வரை இலங்கையில் நடைமுறையில் இருந்த ஒரு அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் மே மாகாணத்தில் கொழும்பு நகரை அண்டிய பகுதிகளை உள்ளடக்கியதாகும். இத்தொகுதி 1977 ஆம் ஆண்டில் கொழும்பு தெற்கு தேர்தல் தொகுதி, கொழும்பு கிழக்கு என்றும் கொழும்பு மேற்கு என்றும் இரண்டு தொகுதிகளாகப் பிரிக்கப்பட்டதால் உருவாகியது. 

1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் கொழும்பு கிழக்கு தேர்தல் தொகுதி கொழும்பு தேர்தல் மாவட்டத்தில் உள்ளடக்கப்பட்டது.

## நாடாளுமன்ற உறுப்பினர்கள்

## தேர்தல்கள்
### 1977 நாடாளுமன்றத் தேர்தல்
1977 சூலை 21 இல் இடம்பெற்ற 8வது நாடாளுமன்றத் தேர்தல் முடிவுகள்:

## மேற்கோள்கள்

பகுப்பு:இலங்கையின் முன்னாள் தேர்தல் தொகுதிகள்
ராய்பணியா கோட்டை

**ராய்பணியா கோட்டை** என்பது ஒடிசாவின் பாலசோர் மாவட்டத்தில் உள்ள கோட்டையாகும்.இது இடைக்காலத்தைச் சேர்ந்த கிழக்கு இந்தியக் கோட்டைகளில் பெரியது. இது புத்தர் காலத்தில் கட்டப்பட்டது. இங்கு துர்க்கையின் சிலைகளும் ஜெயசண்டி என்ற கடவுளின் சிலைகளும் உள்ளன. இவற்றில் மூன்று கோட்டைகளைப் பற்றி அயினி அக்பரி என்ற நூலில் குறிப்பு உள்ளது.
இங்குள்ள நான்கு கோட்டைகள் ராய்பணியா கோட்டை என்ற ஒற்றைப் பெயரால் அழைக்கப்படுகின்றன. இவற்றில் இரண்டு கோட்டைகள் ராய்பணியாவிலும், இரண்டு கோட்டைகள் புலஹத்தாவிலும் உள்ளன.

## சான்றுகள்

பகுப்பு:பாலேஸ்வர் மாவட்டம்
பகுப்பு:ஒடிசா கோட்டைகள்
சோரா, ஒடிசா

**சோரா** என்பது ஒடிசாவின் பாலசோர் மாவட்டத்தில் உள்ள நகரம் ஆகும். இது பேரூராட்சி நிலையை அடைந்துள்ளது. இது புவனேஸ்வரில் இருந்து 181 கி.மீ தொலைவிலும், பாலசோரில் இருந்து 35 கி.மீ தொலைவிலும் உள்ளது. இது பத்ரக், பாலசோர் ஆகிய நகரங்களுக்கு இடையே அமைந்துள்ளது. இந்த நகரத்தின் வழியாக ஐந்தாம் தேசிய நெடுஞ்சாலை செல்கிறது.

## சான்றுகள்

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:பாலேஸ்வர் மாவட்டம்
பாலேஸ்வர்

**பாலேஸ்வர் (பாலசோர்)** என்பது ஒடிசா மாநிலத்திலுள்ள நகரம். இது புவனேஸ்வரத்தில் இருந்து 194 கி.மீ தொலைவில் அமைந்துள்ளது. இது பாலசோர் மாவட்டத்தின் தலைநகரம். இங்கு இந்திய அரசின் டி.ஆர்.டி.ஓ நிறுவனம், பிரமோஸ், அக்னி உள்ளிட்ட ஏவுகணைகளை உருவாக்கியது.

## போக்குவரத்து

## அரசியல்
இது ஒடிசா சட்டமன்றத்துக்கு பாலேஸ்வர் தொகுதிக்கு உட்பட்டது. பாராளுமன்றத் தேர்தலுக்கு பாலேஸ்வர் மக்களவைத் தொகுதியின் எல்லைக்குள் வரும்.

## மேலும் பார்க்க
* இந்திய விண்வெளி ஆய்வு மையம்
* தும்பா

## சான்றுகள்

## இணைப்புகள்

*  பாலேஸ்வர் நகரத்தின் தளம் 
*  பாலேஸ்வர் மாவட்ட அரசின் தளம்
சாந்திபூர், ஒடிசா

**சாந்திபூர்** என்பது ஒடிசா மாநிலத்தின் பாலசோர் மாவட்டத்தில் அமைந்துள்ள நகரம். இது பாலேஸ்வர் ரயில் நிலையத்தில் இருந்து 16 கி.மீ தொலைவில் உள்ளது. இது கடற்கரையை ஒட்டிய நகரம் என்பதால் சுற்றுலாத் தலமாகவும் இருக்கிறது. இங்கு குதிரைலாட நண்டுகள் ஊர்ந்து செல்கின்றன. 

## போக்குவரத்து
இங்கிருந்து பாலேஸ்வருக்கு சென்று அங்கிருந்து ரயில் மூலமாகவும், தேசிய நெடுஞ்சாலையின் வழியாகவும் பிற முக்கிய நகரங்களுக்கு செல்லலாம்.

## சான்றுகள்

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:பாலேஸ்வர் மாவட்டம்
பாலேஸ்வர் தொடருந்து நிலையம்

**பாலேஸ்வர் தொடருந்து நிலையம்** பாலேஸ்வர் நகரத்து மக்களின் ரயில் போக்குவரத்து உதவுகிறது. இது ஒடிசாவின் பாலேஸ்வர் மாவட்டத்தில் உள்ள பாலேஸ்வர் என்னும் நகரத்தில் உள்ளது.

## போக்குவரத்து
இங்கிருந்து நாள்தோறும் 1,26,000 மக்கள் பயணிக்கின்றனர்.

## சான்றுகள்

## இணைப்புகள்
* பாலேஸ்வரில் நிற்கும் ரயில்கள்
ப. பெருமாள்

**ப.பெருமாள்** (P.Perumal, பிறப்பு: சூன் 2, 1954), திண்டுக்கல் மாவட்டத்தின் திருமலைராயபுரத்தில் பிறந்தவர். தஞ்சை சரசுவதி மகால் நூலகத்தில் 1980இல் பாதுகாப்பாளராகப் பணியைத் தொடங்கி, 2012 சூன் வரை பணியாற்றி பணி நிறைவு பெற்றார். தமிழகத்தில் நூலகப் பாதுகாப்பாளராகப் பணியாற்றிய முதல் நபர் இவர். 200க்கும் மேற்பட்ட கருத்தரங்குகளில் கலந்துகொண்டவர். நூலகம், சுவடிப் பாதுகாப்பு, ஓலைச்சுவடிப் பாதுகாப்பு,சரசுவதி மகால் நூலகத்தில் உள்ள அரிய நூல்கள் போன்ற பொருண்மைகளில் ஐம்பதுக்கும் மேற்பட்ட ஆய்வுக்கட்டுரைகளை எழுதியவர். தேசியச்சுவடிகள் பாதுகாப்புத் திட்டததின் கீழ் தமிழகத்தின் தென்மாவட்டத்திலுள்ள சுவடிகளைப் பாதுகாக்க ஒருங்கிணைப்பாளராகப் (2004-08) பணியாற்றியுள்ளார்.

## முதுகலை, முனைவர்
* மதுரை பல்கலைக்கழகத்தில் முதுகலை அரசியல் (1982)
* மதுரை பல்கலைக்கழகத்தில் முதுகலை நூலகவியல் (1985)
* தமிழ்ப்பல்கலைக்கழகத்தில் முனைவர் பட்டம் (தலைப்பு : ஓலைச்சுவடி பாதுகாப்பு வரலாறு) (2007)
 
## நூல்கள்/சுவடிப் பாதுகாப்பு பயிற்சி
கீழ்க்கண்ட நிறுவனங்களில் நூல்கள் மற்றும் சுவடிப்பாதுகாப்புப் பயிற்சியினை இந்தியாவிலும், வெளிநாட்டிலும் பெற்றுள்ளார்.
* அரசு அருங்காட்சியகம், சென்னை (10 நாள்கள்)
* ஆவணக் காப்பகம், சென்னை (10 நாள்கள்)
* தேசிய கலைப்பொருள்கள் பாதுகாப்பு மற்றும் ஆய்வு மையம், லக்னோ (ஆறு மாதங்கள்)
* அரசு அருங்காட்சியகம், ஒரிஸ்ஸா (15 நாள்கள்) 
* தேசிய ஆவணப்பாதுகாப்பகம், ஜப்பான் (மூன்று வாரங்கள்)
* ஜவஹர்லால் நேரு தகைமைத்திட்டத்தின்கீழ் விக்டோரியா ஆல்பர்ட் அருங்காட்சியகம் (45 நாள்கள்), பிரித்தானிய அருங்காட்சியகம் (15 நாள்கள்), வெல்கம் ஆய்வு மையம் (15 நாள்கள்) அதே காலகட்டத்தில் இலண்டன்  ஆக்ஸ்போர்டு கேம்பிரிட்ஜ், ஸ்காட்லாந்து நூலகங்களில் குறுகிய காலப் பயிற்சி

## நூல்கள்
* கோயில் பொருள்கள் பாதுகாப்பு (முனைவர் வே.ஜெயராஜ் அவர்களுடன் இணைந்து), சரசுவதி மகால் நூலகம், தஞ்சாவூர், 1999
* பாதுகாப்பும் பயன்பாடும், பாரதி புத்தகாலயம், சென்னை, 2012
* சுவடிப்பாதுகாப்பு வரலாறு , கோவிலூர் மடாலயம், காரைக்குடி, 2012

## வெளிநாடு
* நெதர்லாந்தில் உள்ள லெய்டன் பல்கலைக்கழகத்தில் நடைபெற்ற சுவடிகள் கருத்தரங்கில் தென்னிந்தியாவில் வடமொழிச்சுவடிகளின் தோற்றமும் வளர்ச்சியும் என்ற தலைப்பில் ஆய்வுக்கட்டுரை வாசிப்பு
* மலேசிய தமிழ்ச் சங்கத்தில் நடைபெற்ற எட்டாவது பட்டமளிப்பு விழாவின் சிறப்புப் பேச்சாளராகக் கலந்துகொண்டமை.
* ஜெர்மனியில் ஹாலேயில் உள்ள பிராங்கி பவுன்டேசனில் நடைபெற்ற கருத்தரங்கில் தமிழ் ஓலைச்சுவடிகள் பாதுகாப்பு பற்றிய கட்டுரை வாசிப்பு

## பொறுப்புகள்
*ஆலோசகர், ஆவணக்காப்பகம், ரமண ஆசிரமம், திருவண்ணாமலை
*உறுப்பினர், இந்திய கலைப்பொருள் பாதுகாப்புக் கழகம்,, புதுதில்லி
* ஆலோசகர், நூலகம், பெரியார் மணியம்மை பல்கலைக்கழகம், வல்லம், தஞ்சாவூர்

## வெளி இணைப்புகள்
* சுவடிப்பாதுகாப்பு
* நூலகம் வலைப்பூ
* Preserve Manuscripts, The Hindu, 17.9.2009 
* Leafing through the past, The Hindu, 9.10.2009
* தஞ்சை சரஸ்வதி மகால் நூலகமும் தமிழ்ச் சுவடிப் பதிப்புகளும், 22.4.2011  
* Lecture in under the auspices of Indian Cultural Heritage organised by Vivekananda Study Circle, IIT, மெட்ராஸ், Mar-Apr 2011
* கலாரசிகன், தினமணி, 5.8.2012
* PREVENTIVE CONSERSVATION OF PALM LEAF MANUSCRIPTS

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:தமிழ் நூலகவியலாளர்கள்
கட்டிஹார் சந்திப்பு தொடருந்து நிலையம்

**கட்டிஹார் சந்திப்பு தொடருந்து நிலையம்** பீகார் மாநிலத்தின் கட்டிஹார் மாவட்டத்தில் உள்ள கட்டிஹார் என்னும் நகரத்தில் அமைந்துள்ள தொடருந்து நிலையம் ஆகும். இது கட்டிஹார் நகரத்தின் ரயில் போக்குவரத்துக்காக அமைக்கப்பட்டது. இது பரவுனி - குவகாத்தி வழித்தடத்தின் பரவுனி - கட்டிஹார் பிரிவில் உள்ளது. இந்த நிலையத்தின் வழியாக குவஹாத்தி, கொல்கத்தா, தில்லி ஆகிய நகரங்களுக்கு ரயில்கள் செல்கின்றன.

## சான்றுகள்

## வெளி இணைப்புகள்
*கட்டிஹார் நிலையத்தில் நின்று செல்லும் தொடர்வண்டிகள்

பகுப்பு:கட்டிஹார் மாவட்டம்
பிலிப்பினோ மொழி

**பிலிப்பினோ** அல்லது **தகலாக்** என்பது தகலாகு மொழிக்குடும்பத்தைச் சேர்ந்த ஒரு மொழியாகும். தகலாகு மொழியின் தரப்பதிவு செய்யப்பட்ட மொழி இதுவாகும். அத்துடன் பிலிப்பைன்சு நாட்டின் தேசிய மொழியும் இப்பிலிப்பினோவே ஆகும். (ஆங்கில மொழியுடன் உத்தியோகபூர்வ அந்தஸ்தை பகிர்ந்துகொண்டுள்ளது)  2007 ஆம் ஆண்டில் 28 மில்லியன் மக்கள் தகலாகு மொழியினை முதலாம் மொழியாகக் கொண்டிருந்தனர். இவ்வெண்ணிக்கை பிலிப்பைன்சின் சனத்தொகையில் மூன்றில் ஒரு பங்காகும். அத்துடன் 45 மில்லியன் மக்கள் இப்பிலிப்பினோ மொழியை இரண்டாம் மொழியாகக் கொண்டிருந்தனர். 185 பில்லிப்பீனிய மொழிகளில் இதுவும் ஒரு மொழியாக *எத்னொலொக்* (Ethnologue) இனால் அடையாளம் காணப்பட்டது. பிலிப்பினோ மொழி ஆணையத்தினால் (KWF) இப்பிலிப்பினோவானது மணிலா பெருநகரத்தினதும் (தேசிய தலைநகரப் பகுதி) ஏனைய தீவுக்கூட்டங்களினதும் பேசப்படும், எழுதப்படும் சொந்தத் தாய்நாட்டு மொழியாக வரையறுக்கப்பட்டது. இப்பிலிப்பினோ மொழி ஒரு புசிசென்டரிக் மொழி ஆகும். பெரும்பாலும் பிலிப்பினோ என்பது தகலாகு மொழியின் மாற்றுப் பெயராகக் கருதப்படுகின்றது. அல்லது தகலாகு மொழியின் மணிலா பெருநகரத்திற்கான கிளை மொழியாகக் கருதப்படுகின்றது.

## குறிப்புகள்

## சான்றுகள்

* 

* 

* 

* 

* 

* 

* 

* 

பகுப்பு:தரமான மொழிகள்
பகுப்பு:பிலிப்பினோ மொழி
பகுப்பு:தகலாகு மொழியின் கிளை மொழிகள்
டூன் விரைவுவண்டி

**டூன் விரைவுவண்டி** (Doon Express) என்பது இந்திய இரயில்வேயின் கிழக்கு மண்டல இரயில்வே கோட்டத்தைச் சேர்ந்த தொடருந்து ஆகும். இது அவுரா சந்திப்புக்கும் தேரானுக்கும் இடையே செயல்படுகிறது. 13009 என்ற வண்டி எண்ணுடன் ஹவுரா சந்திப்பிலிருந்து டேராடூனுக்கும், 13010 என்ற வண்டி எண்ணுடன் டேராடூனிலிருந்து ஹவுரா சந்திப்பிற்கும் இயக்கப்படுகிறது. இது மேற்கு வங்காளம், ஜார்க்கண்ட், பீகார், உத்தரப் பிரதேசம் மற்றும் உத்தராகண்ட் ஆகிய மாநிலங்களின் வழியே தனது பயணத்தினை மேற்கொள்கிறது. இதேபோல் உபசானா விரைவுவண்டி 12327/12328 வண்டி எண்ணுடன் செயல்படுகிறது.

## செயல்பாடு
*13009 ஹவுரா - டேராடூன் டூன் எக்ஸ்பிரஸ்* என்ற பெயர் கொண்ட இந்த வண்டி, 1557 கிலோ மீட்டர் தூரத்தினை சுமார் 34 மணி நேரம் 55 நிமிடங்களில் மணிக்கு 44.59 கிலோ மீட்டர் வேகத்தில் கடக்கிறது. அதேபோல் 13010 டேராடூன் ஹவுரா டூன் எக்ஸ்பிரஸ் 34 மணி நேரம் 30 நிமிடங்களில் மணிக்கு 45.13 கிலோ மீட்டர் வேகத்தில் கடக்கிறது. இதன் சராசரி வேகம் மணிக்கு 55 கிலோ மீட்டர் ஆகும்.

## முக்கிய பாதைகள்
13009 / 10 ஹவுரா டேராடூன் டூன் எக்ஸ்பிரஸ் ஹவுரா சந்திப்பிலிருந்து தொடங்கி பர்தமான் சந்திப்பு, தன்பாத் சந்திப்பு, கயா சந்திப்பு, முகல்சராய் சந்திப்பு, ஃபைசாபாத் சந்திப்பு, லக்னோ சந்திப்பு NR, ஷாஜகான்பூர், பரெய்லி, மொராதாபாத், நஜிபாத் சந்திப்பு, ஹரித்வார் சந்திப்பு ஆகிய நகரங்கள் வழியே டேராடூனை அடைகிறது.

## வழிப்பாதையும் நிறுத்தங்களுக்கான நேரமும்

## விபத்துகள்
மே 31, 2012 இல் மஹ்ராவா இரயில் நிலையத்திற்கு அருகே டூன் எக்ஸ்பிரஸ் தடம்புரண்டதில் ஐந்து பேர் உயிரிழந்தனர். 50 பேர் காயமடைந்தனர்.

ஏப்ரல் 28, 2014 இல் அம்பேத்கர் நகருக்கு அருகேயுள்ள ஸாஃபர்கஞ்சு இரயில் நிலையத்திற்கு அருகே டூன் எக்ஸ்பிரஸ் தடம்புரண்டதில் மூன்று பேர் உயிரிழந்தனர். ஆறு பேர் காயமடைந்தனர்.

## குறிப்புகள்


பகுப்பு:இந்திய விரைவுவண்டிகள்
பிலிப்பைன் பெசோ

**பிலிப்பைன் பெசோ**, **பிலிப்பீனிய பெசோ** அல்லது **பெசோ** (Filipino: ***piso***; குறியீடு: ₱; code: **PHP**) என்பது பிலிப்பைன்சு நாட்டின் உத்தியோகப்பூர்வ நாணயமாகும். "₱" எனும் குறியீட்டால் பெசோ குறிக்கப்படுகின்றது. இதைவிடவும் "PHP", "PhP", "Php", அல்ல்லது "P" போன்ற குறியீடுகளும் பயன்படுத்தப் படுகின்றன. கணினியில் யுனிகோட் மூலம் தட்டச்சு செய்யும் போது "20b1" என்றவாறு தட்டச்சு செய்வதன் மூலமாக "₱" இக்குறியீட்டைப் பெற்றுக்கொள்ள முடியும். இப் பெசோ நாணயமானது மெக்சிகோ நாட்டிலும் எசுப்பானியாவின் முன்னைய காலனித்துவ நாடுகளிலும் பயன்படுத்தப்படுகின்றது. பிலிப்பைன் பெசோ வங்கி நோட்டுகளும் நாணயக்குற்றிகளும் *பங்கோ சென்டரல் என்ஜி பிலிப்பின்ச்ச்ஸ்* என அழைக்கப்படும் குவேசேனோ நகரில் அமைந்துள்ள பிலிப்பைன்சின் மத்திய வங்கியில் அச்சடிக்கப்படுகின்றன.

## மேற்கோள்கள்

## வெளி இணைப்புகள்
* எசுப்பானியப் பிலிப்பைன்சின் நாணயங்கள் காணப்படும் நூதனசாலை
* Philippine Guerrilla and Emergency Notes
* Philippine Coin News & Update 
* பிலிப்பைன்சின் வங்கிநோட்டுகளும் நாணயங்களும்

பகுப்பு:நாணய முறை
பகுப்பு:ஆசிய நாணயங்கள்
பகுப்பு:தேசிய நாணயங்கள்
பகுப்பு:பிலிப்பீன்சு
சிற்றூர், பாலக்காடு மாவட்டம்

::சித்தூருடன் குழப்பிக் கொள்ளாதீர்.
::சிற்றூர் என்ற தலைப்புடன் குழப்பிக் கொள்ளாதீர்.

**சிற்றூர்** அல்லது **சிற்றூர்-தத்தமங்கலம்** () என்பது இந்தியாவின் கேரளா மாநிலம், பாலக்காடு மாவட்டத்தில் அமைந்துள்ள ஒரு நகரம் மற்றும் நகராட்சி ஆகும். இந்த நகரம் சிற்றூர் வட்டத்தின் தலைமையகமாக உள்ளது. மேலும் தற்போதைய சட்டமன்ற உறுப்பினராக கே. அச்சுதன் உள்ளார்.

## மக்கள் வகைப்பாடு
இந்தியா 2011 ஆம் ஆண்டு மக்கள் தொகை கணக்கெடுப்பின்படி 32,298 மக்கள் இங்கு வசிக்கின்றார்கள். இவர்களில் 15,665 ஆண்கள், 16,633 பெண்கள் ஆவார்கள். சிற்றூர்-தத்தமங்கலம் நகராட்சி மக்களின் சராசரி கல்வியறிவு 89.73% ஆகும், இதில் ஆண்களின் கல்வியறிவு 93.83%,  பெண்களின் கல்வியறிவு 85.90% ஆகும். இது கேரள மாநில சராசரி கல்வியறிவான 94.00% விட
குறைவாகும். சிற்றூர்-தத்தமங்கலம் நகராட்சி மக்கள் தொகையில் 2871 பேர் ஆறு வயதுக்குட்பட்டோர் ஆவார்கள்.

## முக்கிய நபர்கள்
*பி. லீலா - (இந்திய பாடகர்)
*ம. சு. விசுவநாதன் - (இசையமைப்பாளர்)
*விதுபாலா - (நடிகர்)
*ரகுவரன் - (நடிகர்)
*எம். சுகுமாரன் - (எழுத்தாளர்)

## மேற்கோள்கள்

பகுப்பு:பாலக்காடு மாவட்டத்தில் உள்ள ஊர்களும் நகரங்களும்
எம். சி. ரோடு

**முதன்மை நடுவண் சாலை** அல்லது **எம். சி. ரோடு** கேரளத்தின் முதலாம் மாநில நெடுஞ்சாலை ஆகும். இது 240.6 கிலோமீட்டர் நீளத்தில் அமைந்துள்ளது. இதை கேரள அரசின் பொதுப்பணித் துறை *மா.நெ 1* (**SH 1**) என்று  நிர்வகிக்கிறது. இது திருவிதாங்கூரின் திவானாக இருந்த கேசவதாச இராசாவினால் கட்டமைக்கப்பட்டது. 

## வழித்தடம்

திருவனந்தபுரத்தின் கேசவதாசபுரத்தில் தொடங்கி வெம்பாயம், வெஞ்ஞாறமூடு, கிளிமானூர், நிலமேல், சடையமங்கலம், ஆயூர், கொட்டாரக்கரை, அடூர், பந்தளம், செங்கன்னூர், திருவல்லா, சங்கனாச்சேரி, , சிங்கவனம், கோட்டயம், ஏற்றுமானூர், குறவிலங்காடு,கூத்தாட்டுகுளம், மூவாற்றுப்புழை, கீழில்லம், பெரும்பாவூர், காலடி வழியாக அங்கமாலி வரை நீள்கிறது. இது அங்கமாலியில் 47 ஆவது தேசிய நெடுஞ்சாலையுடன் இணைகிறது. இது திருவனந்தபுரம், கொல்லம், பத்தனந்திட்டா, ஆலப்புழை, கோட்டயம், எறணாகுளம் ஆகிய மாவட்டங்களைக் கடக்கிறது..

## முதன்மைத்தன்மை
இது திருவிதாங்கூர் இராச்சியத்தின் தலைநகரை இராச்சியத்தின் பெரும்பாலான பெருநகரங்களுடன் இணைக்கும் முதன்மை நெடுஞ்சாலையாக அமைந்திருந்தது.  சபரிமலை புனித யாத்திரை மேற்கொள்ளும் பலரும் இவ்வழியே உள்ள பல கோவில்களை வழிபட்ட வண்ணம் பயணிக்கின்றனர்.

## வழியில் உள்ள நகரங்கள்
* திருவனந்தபுரம்
* கிளிமானூர்
* கொட்டாரக்கரை
* அடூர்
* பந்தளம்
* செங்கன்னூர்
* திருவல்லா
* சங்கனாச்சேரி
* சிங்கவனம்
* கோட்டயம்
* ஏற்றுமானூர்
* குறுவிலங்காடு
* கூத்தாட்டுக்குளம்
* மூவாற்றுப்புழை
* பெரும்பாவூர்
* காலடி
* அங்கமாலி

## மேற்கோள்கள்

பகுப்பு:கேரள மாநில நெடுஞ்சாலைகள்
குவிசோன் நகரம்

**குவிசோன் நகரம்** (*Quezon City*, பிலிப்பினோ மக்களால் பரவலாக  இதன் ஆங்கில சுருக்கெழுத்துகளால் **QC** என அறியப்படுகின்றது) பிலிப்பீன்சு நாட்டின் தேசிய தலைநகரப் பகுதியான  மணிலா பெருநகரத்தின் அங்க நகரங்களில் ஒன்றாகும். இதுவே நாட்டின் உயர்ந்த மக்கள்தொகை மிக்க நகரமாகும். மணிலா பெருநகரத்தின் பரப்பளவு வாரியாக பெரிய நகரமாகவும் விளங்குகின்றது. 1948 முதல் 1976 வரை தலைநகரமாக இருந்த மணிலாவிற்கு மாற்றாக இதனை நிறுவி மேம்படுத்திய பிலிப்பீன்சின் இரண்டாவது அரசுத்தலைவர் மானுவல் எல். குவிசோன் நினைவாக இந்த நகரம் பெயரிடப்பட்டுள்ளது. இவருடைய பெயரிடப்பட்டுள்ள குவிசோன் மாநிலத்திற்கும் இந்த நகரத்திற்கும் தொடர்பில்லை; இந்த நகரம் இந்த மாநிலத்தில் அமைந்திடவில்லை.

## மேற்சான்றுகள்

பகுப்பு:பிலிப்பீனிய நகரங்கள்
பகுப்பு:முன்னாள் தேசிய தலைநகரங்கள்
பிலிப்பைன்சு பல்கலைக்கழகம்

**பிலிப்பைன்ஸ் பல்கலைக்கழகம்** (University of the Philippines) பிலிப்பைன்சு நாட்டின் தேசியப் பல்கலைக்கழகமாகும். 1908 ஆம் ஆண்டு நிறுவப்பட்ட இப்பல்கலைக்கழகம் அதிகளவு பட்டப்படிப்புத் திட்டங்களைக் கொண்டுள்ளது.

குறிப்பிடத்தக்க அளவில் பிலிப்பைன்சு நாட்டின் அதிகாரிகள், பொதுவாழ்வில் ஈடுபட்டுள்ளவர்கள் இப்பல்கலைக்கழகத்தில் பயின்றவர்களாக உள்ளார்கள். 7 அரசு அதிபர்கள், 13 தலைமை நீதிபதிகள், 38 தேசியக் கலைஞர்கள், 34 தேசிய அறிவியலாளர்கள் இப்பல்கலைக்கழகத்துடன் இணைந்தவர்களாக உள்ளார்கள்.

## மேற்கோள்கள்

## வெளி இணைப்புகள்

பகுப்பு:பிலிப்பீன்சுப் பல்கலைக்கழகங்கள்
ராஜ்மஹல் சட்டமன்றத் தொகுதி

﻿ என்பது ஜார்க்கண்டின் சட்டமன்றத்திற்கான தொகுதியாகும். இது ராஜ்மஹல் மக்களவைத் தொகுதிக்கு உட்பட்டது.

## பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
* சாகிப்கஞ்சு மாவட்டம்
** ராஜ்மஹல், சாகிப்கஞ்சு காவல் வட்டங்கள்

## சட்டமன்ற உறுப்பினர்
* 2014 - இன்று வரை: அனந்த குமார் ஓஜா (பா. ஜ. க)

## சான்றுகள்

பகுப்பு:ஜார்க்கண்டின் சட்டமன்றத் தொகுதிகள்
பகுப்பு:சாகிப்கஞ்சு மாவட்டம்
பி. எஸ். மணி

**பி. எஸ். மணி** (பிறப்பு:1916) தமிழ்நாட்டிலுள்ள கன்னியாகுமரி மாவட்டத்தைச் சேர்ந்த அரசியல்வாதி. இந்தியா விடுதலை பெற்ற பின்னரும், ‎திருவாங்கூர்-கொச்சியுடன் (கேரளம்) இருந்த குமரி மாவட்டத்தை தமிழ்நாட்டுடன் இணைக்கப் பல போராட்டங்களில் ஈடுபட்டார். அதன் பலனாக, 1956ஆம் ஆண்டின் நவம்பர் முதலாம் நாளில் குமரி மாவட்டம் தமிழகத்துடன் இணைக்கப்பட்டது.

## வாழ்க்கை
இவர் திருவாளர் பெருமாள் பிள்ளை என்ற கட்டட ஒப்பந்ததாரரின் மூத்த மகனாக 1916இல் பிறந்தார். பள்ளிப் படிப்பை முடித்த மணி, திருவனந்தபுரத்தில் இருந்த ஒரு ஜெர்மானிய நிறுவனத்தில் சில காலம் வேலை பார்த்து, பின்னர் நாகர்கோயிலுக்கு திரும்பி தந்தையுடன் குடும்பத் தொழில் ஒரு பக்கம், சமஸ்தான காங்கிரசில் இணைந்து அரசியல் ஈடுபாடு ஒரு பக்கம் என வாழத்தலைப்பட்டார். ஒரு சில ஆண்டுகளிலேயே அரசியல் முழுமையாக அவரை ஆட்கொண்டது. ஆகஸ்ட் 1942 போராட்டத்தில் சிறைவாசம் பெற்றார். திருவிதாங்கூர், கொச்சி ஆகிய சமஸ்தானங்களோடு மலபார் பகுதியையும் ஒருங்கிணைத்து ஐக்கிய கேரளம் அமைக்கவேண்டி கேரள காங்கிரசை மலையாள தலைவர்கள் தோற்றுவித்தனர். ஐக்கிய கேரளத்திற்கான ஆயத்த பணிகளில் ஈடுபட்னர். இதனால் 1938 இல் மணி சமஸ்தான காங்கிரசில் இருந்து வெளியேரினார்.

## தி.த.நா.கா
தமிழர் வாழும் பகுதிகளை தமிழகத்துடன் இணைக்கப் போராடும் நோக்கத்துடன் திருவாங்கூர் தமிழ் காங்கிரஸ் பிறப்பெடுத்தது. அதில் அமைப்புச் செயலாளராக பொறுப்பேற்று பணியாற்றினார். 1950ஆம் ஆண்டில், கன்னியாகுமரியில் எல்லை மாநாட்டுச் செயளாளராய்ப் பெறுப்பேற்ற மணி சிறப்பாக செயல்பட்டார். 1954ஆம் ஆண்டு போராட்டம் தீவிரம் பெற்றது. ஆகஸ்ட் 11 அன்று தமிழர் எழுச்சி நாளில் துப்பாக்கி சூட்டால் 11 தமிழர்கள் கொலை செய்யப்பட்டனர். தலைவர்கள் கைது செய்யப்பட்டனர். மணியும் கைது செய்யப்பட்டு ஆறுமாதம் சிறைவாசம் பெற்றார். 1.நவம்பர் 1956 அன்று குமரி மாவட்டம் தமிழகத்துடன் இணைக்கப்பட்டது.

## தமிழ்த்தேசியர்
தமிழ்த் தேசிய உணர்வில் திளைத்த மணி, 1990 ஆம் ஆண்டு தமிழர் தேசிய இயக்கத்தின், தமிழர் தன்னுரிமை பிரகடன மாநாடு பழ. நெடுமாறன் தலைமையில் தஞ்சையில் கூடியபோது அதில் பங்கு பெற வந்த மணி கைது செய்யப்பட்டு இரு மாதங்கள் சிறைவாழ்வு பெற்றார்.

## கன்னியாகுமரி இதழ்
1956ஆம் ஆண்டிற்கு பிறகு தீவிர அரசியலில் இருந்து ஒதுங்கி **கன்னியாகுமரி** என்ற இதழை தொடங்கி 25 ஆண்டுகள் நடத்தினார்.

## உசாத்துணை
*தமிழர் கண்ணோட்டம் பொங்கல் மலர் 2006, தெற்கெல்லையில் ஒரு தமிழ்ப் போராளி-பி.யோகீசுவரன்
*http://milestonesofkanyakumari.blogspot.in/2014_02_01_archive.html

பகுப்பு:1916 பிறப்புகள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்‎
பகுப்பு:கன்னியாகுமரி மாவட்ட மக்கள்
மானுவல் எல். குவிசோன்

**மானுவல் லூயி குவிசோன் யி மோலினா** (*Manuel Luis Quezón y Molina*, ஆகத்து 19, 1878 – ஆகத்து 1, 1944) 1935 முதல் 1944 வரை பிலிப்பீன்சு பொதுநலவாயத்தின் அரசுத்தலைவராக பொறுப்பேற்றவர். பிலிப்பீன்சின் அரசுத் தலைவராக பணியாற்றிய முதல் பிலிப்பினோ இவராவார். பெரும்பான்மையான பிலிப்பினோ மக்கள் இவரை 1897 முதல் 1901 வரை ஆட்சி புரிந்த எமிலியோ அகுனால்டோவிற்குப் பிறகான இரண்டாவது அரசுத் தலைவராக கருதுகின்றனர்.

குவிசோன் அரசுத்தலைவராக தேர்ந்தெடுக்கப்பட்ட முதல் மேலவைத் தலைவராவார். தவிரவும் நாடுதழுவிய தேர்தல் மூலம் தேர்ந்தெடுக்கப்பட்ட அரசுத் தலைவராகவும் இரண்டாம் முறையும் மீள்தேர்ந்தெடுக்கப்பட்ட அரசுத்தலைவராகவும் விளங்கினார். இவர் " தேசிய மொழியின் தந்தை" என அறியப்படுகின்றார்.

தனது ஆட்சிக்காலத்தில், குவிசோன் நாட்டுப்புற நிலமில்லா விவசாயிகளின்  பிரச்சினைகளுக்கு தீர்வு கண்டார். தீவுகளின் படைசார் பாதுகாப்பு சீரமைப்பு, அரசு நிர்வாகச் சீரமைப்பு, மின்டானோ  குடியேற்றம் மற்றும் மேம்படுத்தல், பிலிப்பீன்சின் வணிகத்தில் வெளிநாட்டு ஆதிக்கத்தை எதிர்கொள்ளல், நிலச் சீர்திருத்தம், அரசு ஊழலுக்கெதிரான நடவடிக்கைகள் என பல முடிவுகளைக் கண்டார்.  போர் தொடங்கியபோது ஐக்கிய அமெரிக்காவிலிருந்து  நாடுகடந்த அரசை நிறுவி சப்பானிய ஆக்கிரமிப்பை எதிர்த்தார்.

அமெரிக்காவில் நாடுகடந்து வாழ்ந்துவந்த நிலையிலேயே நியூயோர்க் மாநிலத்தின் சரனாக் ஏரி நகரில் காசநோயால் இறந்தார். இரண்டாம் உலகப் போர் முடியும்வரை இவரது உடல் ஆர்லிங்டன் தேசியக் கல்லறையில் அடக்கம்  செய்யப்பட்டிருந்தது; பின்னர் மணிலாவிற்கு மாற்றப்பட்டது. இறுதியாக குவிசோன் நினைவு வட்டத்தில் இவரது உடல் அடக்கம் செய்யப்பட்டுள்ளது.

பகுப்பு:பிலிப்பைன்சின் குடியரசுத் தலைவர்கள்
பகுப்பு:1878 பிறப்புகள்
பகுப்பு:1944 இறப்புகள்
பகுப்பு:பிலிப்பீன்சின் அரசியல்வாதிகள்
இந்தோனேசியா ஏர்ஏசியா விமானம் 8501

**இந்தோனேசியா ஏர்ஏசியா விமானம் 8501** (*Indonesia AirAsia Flight 8501*, QZ8501/AWQ8501) என்பது இந்தோனேசியாவின் சுரபயா நகரில் இருந்து சிங்கப்பூர் சாங்கி வானூர்தி நிலையம் நோக்கி சென்றுகொண்டிருக்கையில் 155 பயணிகள் மற்றும் 7 பணிக்குழுவினரோடு 2014 திசம்பர் 28 இல் காணாமல் போன ஏர்பஸ் ஏ320-200 வகை விமானம் ஆகும். இரண்டு நாட்களின் பின்னர் டிச்ம்பர் 30 அன்று விமானத்தின் சிதைந்த பாகங்கள் சாவகக் கடலில் கரிமட்டா நீரிணையில் கண்டுபிடிக்கப்பட்டது. குறைந்தது 40 உடல்கள் கடலில் மிதந்த நிலையில் மீட்கப்பட்டன.

விமானம் கிளம்பிய 45 நிமிடங்களில் விமானப் போக்குவரத்து கட்டுப்பாட்டு நிலையத்தின் தொடர்பில் இருந்து துண்டிக்கப்பட்டது. விமானம் காணாமல் போவதற்கு முன்பாக, மோசமான வானிலை காரணமாக விமானி மாற்றுப் பாதை வழங்கக் கோரியதாகவும், வழக்கத்தை விட அதிக உயரத்தில் பறக்க அனுமதி கோரியதாகவும் இந்தோனேசியா தரப்பில் தெரிவிக்கப்பட்டுள்ளது. 29 டிசம்பர் அன்று  மாயமான ஏர் ஏசியா விமானம் கடலில் விழுந்ததாக இந்தோனேசியா அறிவித்தது.

இந்தோனேசியா ஏர்ஏசியா என்பது மலேசியாவின் குறைந்த-கட்டண விமானசேவையான ஏர்ஏசியா நிறுவனத்தின் துணை நிறுவனமாகும். 2014 ஆம் ஆண்டில் ஏற்கனவே மலேசியா ஏர்லைன்சின் மலேசியா எயர்லைன்ஸ் விமானம் 370, 239 பேருடன் காணாமல் போனது, மலேசியா ஏர்லைன்சு 17 விமானம் 298 பேருடன் விபத்துக்குள்ளாகியது.

## காணாமல் போன விவரங்கள்

## விமானத்தின் காலக்கெடு

## பயணிகள் மற்றும் பணிக்குழுவினர்

விமானத்தில் பயணித்தவர்களில் 145 பெரியவர்கள் 16 குழந்தைகள் மற்றும் 1 கைக்குழந்தை என மொத்தம் 162 பயணிகள் பயணித்ததாக ஏர் ஏசியா விமான நிறுவனம் அறிவித்துள்ளது.

## தேடுதல் பணியில் ஈடுபட்டுள்ள நாடுகள்
* இந்தோனேசியா
* மலேசியா
* சிங்கப்பூர்

## தேடுதல் பணிகள்
தேடுதல் பணியில் இந்தோனேசியா நாட்டின் கப்பல்கள் மூன்றும் விமானங்கள் மூன்றும், மலேசிய நாட்டின் கப்பல்கள் மூன்றும் விமானங்கள் மூன்றும் மற்றும் சிங்கப்பூர் நாட்டின் விமானம் ஒன்றும் ஈடுபட்டு வருகிறது. மேலும் இப்பணியில் உதவ ஆஸ்திரேலியா, பிரிட்டன் மற்றும் தென் கொரியா நாடுகள் முன்வந்துள்ளன. டிசம்பர் 28, 2014 அன்று தேடுதல் வெளிச்சமின்மையால் மாலையில் நிறுத்தப்பட்டது. மீண்டும் அடுத்த நாள் தொடரும் எனவும் அறிவிக்கப்பட்டது.

## விமானம்
காணமல் போன ஏர்பஸ் ஏ320-200 வகை விமானம் 37.57 மீட்டர் நீளமும் 34.10 மீட்டர் அகலமும் உடையது. இவ்விமானத்தின் விமானி *இரியாண்டோ* (Irainto) 20,537 மணிநேரம் விமானம் ஓட்டிய அனுபவம் உடையவர். மேலும் அவர் இந்தோனேசியாவின் ஏரேசியா ஏர்பஸ் ஏ320-200 வகை விமானத்தை 6,100 மணி நேரம் ஓட்டிய அனுபவம் உடையவர். துணை விமானி பிரான்சு நாட்டைச் சேர்ந்தவர். இவர் 2275 மணி நேரம் விமானம் ஓட்டிய அனுபவம் உடையவர். காணாமல் போன ஏர்பஸ் ஏ320-200 விமானம் கடைசியாக 2014, நவம்பர் 16 அன்று வழக்கமான திட்டமிடப்பட்ட கண்காணிப்பு மற்றும் பழுது நீக்கும் சோதனைக்கு உட்படுத்தப்பட்டது. இந்த விமானம் ஆறு வயதிற்கும் சற்று அதிகமானது ஆகும்.
## விபத்து
காணாமல் போன ஏர் ஏசியா விமானம் விபத்திற்கு உள்ளானதாக உறுதிப்படுத்தப்பட்டது. இவ்விமானம் புறப்பட்ட இடத்தில் இருந்து 15 கி.மீட்டர் தொலைவில் ஜாவா கடலில் விழுந்து கிடந்தது கண்டு பிடிக்கப்பட்டுள்ளது. இது வரை 40 உடல்கள் மீட்கப்பட்டுள்ளதாக இந்தோனேசியா கடலோர காவல் படையினர் தெரிவித்துள்ளனர்.

## குறிப்புகள்
 

## மேற்கோள்கள்

## வெளியிணைப்புகள்
*இந்தோனேசியா போக்குவரத்து அமைச்சு வெளியிட்ட பயணிகள் பட்டியல்
* ரேடார் மற்றும் ரேடியோ தொடர்பு  

பகுப்பு:2014 இல் வானூர்தி விபத்துகளும் நிகழ்வுகளும்
பகுப்பு:மேற்கோள் வழு-Defined multiple times
பகுப்பு:இந்தோனேசியா விமானசேவை நிறுவனங்கள்
பகுப்பு:விமானசேவை நிறுவனங்கள்
சிகாரீபாடா சட்டமன்றத் தொகுதி

﻿ என்பது ஜார்க்கண்டின் சட்டமன்றத்திற்கான தொகுதியாகும். இது தும்கா மக்களவைத் தொகுதிக்கு உட்பட்டது.

## பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
* தும்கா மாவட்டம் (பகுதி)
** சிகாரீபாடா, ராணேஸ்வர், காத்திகுண்டு ஆகிய காவல் வட்டங்கள் 

## சட்டமன்ற உறுப்பினர்
* 2014 - இன்று வரை: நளின் சோரன் (ஜார்க்கண்டு முக்தி மோர்ச்சா)

## சான்றுகள்

பகுப்பு:ஜார்க்கண்டின் சட்டமன்றத் தொகுதிகள்
பகுப்பு:தும்கா மாவட்டம்
மதுபூர் சட்டமன்றத் தொகுதி

﻿ என்பது ஜார்க்கண்டின் சட்டமன்றத்திற்கான தொகுதியாகும். இது கோடா மக்களவைத் தொகுதிக்கு உட்பட்டது.

## பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
* தேவ்கர் மாவட்டம் (பகுதி)
** மதுபூர், ஜாரோன் காவல் வட்டங்கள் (முழுவதும்)
** ஜாசிடி காவல் வட்டம் (பகுதி)

## சட்டமன்ற உறுப்பினர்
* 2014 - இன்று வரை: ராஜ் பாலீவார் (பாரதிய ஜனதா கட்சி)

## சான்றுகள்

பகுப்பு:ஜார்க்கண்டின் சட்டமன்றத் தொகுதிகள்
பகுப்பு:தேவ்கர் மாவட்டம்
வெளி வானம்

**ஆழமற்ற வானம்** அல்லது **வெளி வானம்** (*Shallow sky*) என்பது சில வேளைகளில் தொழில்சாரா வானியலாளர்களால் பயன்படுத்தப்படும் ஒரு சொல்லாகும். ஆழமான வானம் அல்லது உள் வானத்திற்கு எதிர்ச் சொல்லாக இச்சொல் பயனாகிறது. நமது பூமியைச் சுற்றியுள்ள மற்றும் சூரிய மண்டலத்திற்கு உள்ளேயும் காணப்படும் வளிமண்டலத்தை ஆழமற்ற வானம் அல்லது வெளிவானம் எனலாம். சூரிய கிரகணம், சந்திர கிரகணம், கிரக இணைப்புகள் போன்ற வானத்தில் நிகழும் தோற்றப்பாடுகளும் ஒளிவட்டம், வானவில் மற்றும் மின்னும் மேகங்கள் போன்ற வளிமண்டல நிகழ்வுகளும் வெளிவானத்தில்தான் நடைபெறுகின்றன.

1986 முதல் 2000 வரையிலான காலத்தில் சிடிபன் சிமித் வெளி வானம் செய்தியிதழை வெளியிட்டார். புதியதாக கண்டுபிடிக்கப்படும் பிரகாசமான வால்மீன்கள் பற்றிய செய்திகள் மற்றும் காணத்தக்க வால்மீன்கள் பற்றிய தினசரி நிலைகள் ஆகியவற்றைப் பரப்புவதற்காக வால் நட்சத்திரம் விரைவு அறிவிப்பு சேவை என்று ஓர் அமைப்பை இயக்கினார். வால் நட்சத்திர அட்டவணைகள் பொதுவாக 10 நாட்கள் இடைவெளியில் வெளியிடப்படுவது பொதுவான நடைமுறையாக இருந்தது. ஆனால் வெளி வானம் செய்தியிதழ் வெளியிட்ட அட்டவணைகள் ஒருநாள் இடைவெளியில் காணப்பட்ட அமைப்புகளாக இருந்தன. வெளி வானம் செய்தி இதழும் வால் நட்சத்திரம் விரைவு அறிவிப்பு சேவையும் இயங்கிய 14 ஆண்டுகளில் காண்பதற்கு கிடைத்த அனைத்து வால் நட்சத்திரங்கள் பற்றியும் சந்தாதாரர்களுக்கு அறிவிக்கப்பட்டது.
 
2006 ஆம் ஆண்டு சிமித்சோனியன் வானியற்பியல் ஆய்வகத்தின் சிறிய கோள் மையம் வெளியிட்ட சிறிய கோள்கல் சுற்றறிக்கை / சிறிய கிரகங்கள் மற்றும் வால் நட்சத்திரங்கள் ஏப்ரல் 13 வெளியீட்டில் சிடீவன் சிமித்தின் பணி கெளரவிக்கப்பட்டது. அதன் பொருட்டு 9891 என்ற சிறிய கிரகத்திற்கு சிடிபன்சுமித் பெயர் சூட்டப்பட்டது.

பகுப்பு:காட்சிப்பதிவு வானியல்
மணிலா பெருநகரம்

**மணிலா பெருநகரம்** அல்லது **மெட்ரோ மணிலா** (பிலிப்பினோ: Kalakhang Maynila, Kamaynilaan) என்பது பிலிப்பீன்சு நாட்டின் தேசியத் தலைநகரப்பகுதி (National Capital Region) ஆகும். இத்தேசியத் தலைநகரப்பகுதியானது பல்வேறு பிலிப்பீனியப் பெரு நகரங்களைக் கொண்டுள்ளது. மணிலா நகர் உட்பட மொத்தமாக பதினாறு நகரங்கள் இத்தேசியத் தலைநகரப்பகுதியில் காணப்படுகின்றன. இத்தேசியத் தலைநகரப்பகுதி அரசாங்க, கலாச்சார, பொருளாதார மற்றும் கல்விக்கான நாட்டின் மத்திய நிலையமாக விளங்குகின்றது. இதன் மொத்தப் பரப்பளவு 638.55 சதுர கிலோமீற்றர்கள் ஆகும். 2010 ஆம் ஆண்டின் சனத்தொகைக் கணக்கெடுப்பின் படி இப்பகுதியின் சனத்தொகை 11,855,975 ஆகும். 1975 ஆம் ஆண்டில் நவம்பர் மாதம் ஏழாம் திகதி இத்தேசியத் தலைநகரப்பகுதி நிறுவப்பட்டது.

## காலநிலை

## மேற்கோள்கள்

பகுப்பு:பிலிப்பீனிய நகரங்கள்
பகுப்பு:பிலிப்பீன்சின் பிராந்தியங்கள்
பகுப்பு:பிலிப்பீன்சின் புவியியல்
பிலிப்பினோ மக்கள்

**பிலிப்பினோ மக்கள்** அல்லது **பிலிப்பினோ** என்போர் தென்கிழக்காசிய நாடான பிலிப்பைன்சின் உள்நாட்டு இனக்குழு ஆவர். 2010 ஆம் ஆண்டில் நடைபெற்ற சனத்தொகைக் கணக்கீட்டிற்கு அமைய 92,337,852 பிலிப்பினோ மக்கள் வாழ்ந்து வருகின்றனர். அத்துடன் 10-12 மில்லியன் மக்கள் புலம் பெயர்ந்து வாழ்கின்றனர்.

பிலிப்பைன்சில் 180 மொழிகள் பேசப்படுகின்றன, அவற்றில் பெரும்பாலானவை ஆஸ்திரோனேசிய மொழிக் குடும்பத்தைச் சேர்ந்தவையாகும். தகலாகு மற்றும் செபுவானா போன்ற மொழிகள் உள்நாட்டில் அதிகமாகப் பேசப்படுகின்றன. பிலிப்பினோக்களின் உத்தியோகப்பூர்வ மொழிகளாக பிலிப்பினோவும் ஆங்கிலமும் ஏற்கப்பட்டுள்ளன. அதிகமான பிலிப்பினோ மக்கள் இருமொழியோ, மும்மொழியோ பேசுபவர்களாகக் காணப்படுகின்றனர்.

## பதிப்புக்கள்
*
*
*
*
*
*
*
*
*
* .
*
*

## உசாத்துணைகள்

*

பகுப்பு:பிலிப்பீன்சு
மார்செலோ எச். டெல் பிலார்

**மார்செலோ எச். டெல் பிலார் வய் கட்மைட்டன்**  (Marcelo H. del Pilar பிறப்பு:ஆகத்து 30, 1850 – சூலை 4, 1896) **பிளாரிடல்** (Plaridel) எனும் புனைபெயரால் நன்கு அறியப்பட்டவர், பிலிப்பீனிய எழுத்தாளர், சட்டத்தரணி மற்றும் பத்திராசிரியர் ஆவார். எசுப்பானிய சீர்திருத்த இயக்கத்தைப் பற்றிய லா சொலிடாரிடட் (*தோழமை*) எனும் பத்திரிகையின் இரண்டாவதும் கடைசியுமான பதிப்பாசிரியர் இவரே. ஆகத்து 30 ஆம் நாள் 1850 ஆம் ஆண்டில் புலுக்கான் எனும் இடத்தில் பிறந்தார். இவருடைய தந்தை ஜூலியன் எச். டெல் பிலார் மற்றும் தாய் பிளாசா கட்மைட்டன் ஆவர். கொலிஜியோ டி சன் ஜோசே மற்றும் சன்டோ தோமஸ் பல்கலைக்கழகத்தில் தனது கல்வியை இவர் மேற்கொண்டார். இவரது மனைவியின் பெயர் மார்சினா எச். டெல் பிலார் ஆகும். இவருக்கு இரு பிள்ளைகள் இருந்தனர்.

## மேற்கோள்கள்

## நூற்பட்டியல்

* 
* 
* 
* 
* 
* 
* 
* 
* 
* 
* 
* 

## வெளி இணைப்புகள்

* புலுக்கான் சுற்றுலாத்துறை: மார்செலோ எச். டெல் பிலார் 
* கென்கட் காஜோ!
* பிலிப்பைசின் வரலாறு - பிளாரிடல்
* பிலிப்பைன் புரட்சி: லா சொலிராடிட்

பகுப்பு:1850 பிறப்புகள்
பகுப்பு:1896 இறப்புகள்
பகுப்பு:பிலிப்பீனியப் புரட்சியாளர்கள்
பகுப்பு:பிலிப்பீன்சு எழுத்தாளர்கள்
பிலிப்பீன் கழுகு

**பிலிப்பைன் கழுகு** (*Philippine eagle*, *Pithecophaga jefferyi*) அல்லது **குரங்கு உண்ணும் கழுகு** என்பது பிலிப்பீன்சு நாட்டைச் சேர்ந்த இரைதேடியுண்ணும் பறவை ஆகும். இது பிலிப்பீன்சு நாட்டின் தேசியப் பறவை ஆகும். இதனை உள்ளூர் வாசிகள் "பட்டம்", "பறவைகளின் அரசன்" என்றெல்லாம் அழைக்கின்றனர். இப்பறவை மண்ணிறவெள்ளை நிற இறகுகளையும், கரடுமுரடான முகடையும் கொண்டுள்ளது. இதன் நீளம் 86 முதல் 102 செ.மீ. வரை ஆகும். அத்துடன் இதன் நிறை 4.7 முதல் 8 கிலோ கிராம் வரை ஆகும். நீளத்தின் அடிப்படையில் பிலிப்பைன் கழுகே உலகின் மிகப் பெரிய கழுகென்று விஞ்ஞானிகள் கூறுகின்றனர். பிலிப்பைன் கழுகு சட்டத்தினால் இங்கு பாதுகாக்கப்பட்டு வருகின்றது.

## மேற்கோள்கள்

## வெளி இணைப்புகள்
*பிலிப்பைன் கழுகு நிறுவனம். பிலிப்பைன் கழுகுகளைப் பாதுகாக்க நிறுவப்பட்டது.
*விலங்கு வகைப்பாடு இணையத்தளம்
*நசனல் ஜோக்கிரபிக் – "காட்டின் கடவுள்"
*நீலக் கண்கள் 

பகுப்பு:பிலிப்பீனிய உயிரினங்கள்
பகுப்பு:கழுகுகள்
பகுப்பு:ஆசியக் கொன்றுண்ணிப் பறவைகள்
பிரான்சிஸ்கோ பலக்டாஸ்

**பிரான்சிஸ்கோ பலக்டாஸ்** (Francisco Balagtas) (ஏப்ரல் 2, 1788 – பெப்ரவரி 20, 1862) **பிரான்சிஸ்கோ பல்டசார்** எனவும் அறியப்படுபவர், பிலிப்பினோ மொழியில் முன்னணி எழுத்தாளர் ஆவார்.  *[[புளோரன்டே அட் லவுரா]]* எனும் காப்பியத்தை இவர் எழுதினார். பிலிப்பினோ மொழி எழுத்தாளர்களுள் மாபெரும் எழுத்தாளராக இவர் கருதப்படுகின்றார். புளோரன்டே அட் லவுராவே இவருடைய மாபெரும் படைப்பாகக் கருதப்படுகின்றது. ஏப்ரல் 2, 1788 அன்று இவர் பிக்கா எனும் இடத்தில் பிறந்தார். யுவானா பலக்டாஸ் மற்றும் யுவானா டெலா குருஸ் ஆகியோர் இவரின் தாய் தந்தை ஆவார். இவர் கொலிஜியோ டி சென் ஜோஸ் எனும் கல்விச்சாலையில் தனது கல்வியை மேற்கொண்டார். 1862 ஆம் ஆண்டு பெப்ரவரி மாதம் 20 ஆம் திகதி தனது 73 ஆம் வயதில் இவர் இறந்தார்.

## வெளி இணைப்புகள்
*பிரான்சிஸ்கோ பலக்டாஸ் பிலிப்பீனிய வரலாறு இணையத்தில்
*

பகுப்பு:1788 பிறப்புகள்
பகுப்பு:1862 இறப்புகள்
பகுப்பு:பிலிப்பீன்சு எழுத்தாளர்கள்
பகுப்பு:பிலிப்பினோ கவிஞர்கள்
எசுப்பானியக் கிழக்கிந்தியா

**எசுப்பானியக் கிழக்கிந்தியா** (*Spanish East Indies*) 1565 முதல் 1898 வரையில் எசுப்பானியாவின் கைவசம் இருந்த ஆசியா-பசிபிக் பிராந்தியம் ஆகும். பிலிப்பைன்ஸ் தீவுகள், குவாம், மரியானா தீவுகள் மற்றும் கரோலைன் தீவுகளை இது உள்ளடக்கியதாகும். எசுப்பானியக் கிழக்கிந்தியாவானது சில காலங்களில், ஃபோர்மோசா வின் சில பகுதிகள் மற்றும் மொலுக்காச் போன்றவற்றையும் கைவசம் கொண்டிருந்தது. எசுப்பானியக் கிழக்கிந்தியாவின் அரசாங்க அமையிடமாக செபுவே அமைந்திருந்தது, பின்னர் மணிலாவுக்கு மாற்றம் செய்யப்பட்டது. 1565 தொடக்கம் 1821 வரையில் இப்பிராந்தியங்கள் புதிய எசுப்பானிய அரசால் எசுப்பானிய மேற்கிந்தியாவுடன் சேர்த்தே மெக்சிக்கோ நகரில் இருந்து நிர்வகிக்கப்பட்டது. மெக்சிக்கோவின் சுதந்திரத்தின் பின்னர் நேரடியாக எசுப்பானியத் தலைநகரான மத்ரித்தில் இருந்தே நிர்வகிக்கப்பட்டன.

## இவற்றையும் பார்க்க
* புதிய எசுப்பானியா
* எசுப்பானியப் பேரரசு

## நூற்பட்டியல்

* 
* 

## வெளி இணைப்புகள்

* Philippine "எசுப்பானியக் காலம்"
* The Impact of Spanish Rule in the Philippines 
* குவாம் வரலாறும் கலாசாரமும் 

பகுப்பு:எசுப்பானிய வரலாறு
பகுப்பு:பிலிப்பீன்சின் வரலாறு
யோசப் பொன்னையா

அதி வணக்கத்துக்குரிய **யோசப் பொன்னையா** (*Right Reverend Joseph Ponniah*, 12 அக்டோபர் 1952 – 19 மே 2025) இலங்கைத் தமிழ் போதகரும், மட்டக்களப்பு ரோமன் கத்தோலிக்க மறைமாவட்டத்தின் முன்னாள் ஆயரும் ஆவார்.

## வாழ்க்கைக் குறிப்பு
யோசப் பொன்னையா இலங்கையின் கிழக்கே மட்டக்களப்பு, தன்னாமுனை என்ற ஊரில் பிறந்தார். புனித வளனார் சிறிய குருமடத்திலும், திருகோணமலை புனித சூசையப்பர் கல்லூரியிலும் கல்வி கற்றார். திருச்சிராப்பள்ளி புனித பவுல் குருமடத்தில் உயர் கல்வி கற்று மெய்யியலில் இளங்கலைப் பட்டமும், புனேயில் உள்ள தேசிய குருமடத்தில் பயின்று இறையியலில் இளங்கலைப் பட்டமும் பெற்றார். அத்துடன் பேராதனைப் பல்கலைக்கழகத்தின் இளங்கலைப் பட்டதாரியுமான இவர் ரோம் மறைமாவட்ட நகரப் பல்கலைக்கழகத்தின் விவிலிய இறையியல் பட்டமும் (1993), யாழ்ப்பாணப் பல்கலைக்கழகத்தின் முனைவர் பட்டமும் பெற்றுள்ளார்.

## பணி
யோசப் பொன்னையா 1980 ஏப்ரலில் கத்தோலிக்கப் பாதிரியாராகப் பணியிலமர்த்தப்பட்டார். இவர் பங்குப் பாதிரியாராக மட்டக்களப்பு தூய மரியாள் இணைப்பேராலயம் (1980-82), வாகரை, வீச்சுக்கல்முனை, ஆயித்தியமலை ஆகியவற்றில் பணியாற்றினார். மட்டக்களப்பு புனித வளனார் சிறிய குருமடத்திலுல் பணிப்பாளராகப் (1993-96) பணியாற்றிய பின்னர் அம்பிட்டி தேசிய குருமடத்தில் (1996-2001) பேராசிரியராக நியமிக்கப்பட்டார். 2001-06 காலப்பகுதியில் தாண்டவன்வெளி பங்குப் பாதிரியாராகப் பணியாற்றிய பின்னர் 2006 இல் திருகோணமலை-மட்டக்களப்பு மறைமாவட்டத்தின் பதில் பொருப்பாளராகப் பதவியேற்றார். கிழக்குப் பல்கலைக்கழகத்தில் விரிவுரையாளராகவும் பணியாற்றினார். 2008 பெப்ரவரியில் திருகோணமலை-மட்டக்களப்பு மறைமாவட்டத்தின் துணை-ஆயராக நியமிக்கப்பட்டு, 2008 மே மாதத்தில் அதன் ஆயராகப் பதவியேற்றார். 2012 சூலையில் மட்டக்களப்பு மறைமாவட்டத்தின் முதலாவது ஆயராகத் திருநிலைப்படுத்தப்பட்டார். 2024 ஆகத்து 19 அன்று அகவை மூப்பு காரணமாகத் தனது ஆயர் பதவியில் இருந்து இளைப்பாறினார்.

## இறப்பு
யோசப் பொன்னையா ஆண்டகை இரண்டு கிழமைகளாக சுகவீனமுற்றிருந்த நிலையில் 2025 மே 19 அன்று தனது 72-ஆவது அகவையில் காலமானார்.

## மேற்கோள்கள்

## வெளி இணைப்புகள்
* 

பகுப்பு:1952 பிறப்புகள்
பகுப்பு:2025 இறப்புகள்
பகுப்பு:மட்டக்களப்பு மாவட்ட நபர்கள்
பகுப்பு:மட்டக்களப்பு உரோமன்-கத்தோலிக்க ஆயர்கள்
கணைய அழற்சி

**கணைய அழற்சி** (Pancreatitis) என்பது கணையத்தில் ஏற்படும் அழற்சியைக் குறிக்கிறது. பல காரணங்களால் உருவாகும் இந்நோய் பல அறிகுறிகளைக் கொண்டுள்ளது. இந்நோய்க்கு உடனடி மருத்துவச் சிகிச்சை அவசியமான ஒன்றாகும். சமிபாட்டிற்குத் தேவையான கணைய நொதிகள் (குறிப்பாக டிரிப்சின் நொதியம்) சிறுகுடலில் செயற்பாடடைவதற்குப் பதிலாகக் கணையத்திலேயே செயல்திறன்மிக்கதாக மாறிவிடுவதால் இந்நோய் உருவாகிறது. இது திடீரெனத் தோன்றிச் சில நாட்களே காணப்படும் தீவிரமான நோயாகவோ (acute pancreatitis) அல்லது பல வருடங்களாகக் காணப்படும் நாட்பட்ட நோயாகவோ (chronic pancreatitis) இருக்கும்.

## அறிகுறிகளும் உணர்குறிகளும்
மேல்வயிறு (epigastrium) அல்லது வயிற்றின் இடது மேற்புறம் கடுமையான எரிச்சல் தரக்கூடிய வலி முதுகுபுறமாகப் பரவுதல், குமட்டல், உணவு உண்டபின் மோசமாகும் வாந்தி போன்றவை கணைய அழற்சியின் மிகவும் பொதுவான அறிகுறிகளாகும். உடலின் உட்புறத்தில் ஏற்படும் இரத்தக் கசிவு மற்றும் அதன் தீவிரத்தைப் பொருத்து உடல் சோதனைகள் மாறுபடுகின்றன. வலி, குறைந்த நீர்ப்போக்கு அல்லது இரத்தக்கசிவு ஆகியவற்றால் குருதி அழுத்தம் அதிகரிக்கலாம். இதயத் துடிப்பு, சுவாசவீதம் ஆகியவை அடிக்கடி அதிகரித்துக் காணப்படும். சாதாரணமாக, வலி ஏற்பட்டுள்ளதைப் போலல்லாமல் குறைந்த அளவில் வயிறு மிருதுவாகக் காணப்படும். காய்ச்சல் அல்லது மஞ்சள் காமாலை காணப்படலாம். நாட்பட்ட கணைய அழற்சி நீரிழிவு நோய் அல்லது கணையப் புற்றுநோய்க்கு வித்திடலாம். கணைய நொதிகள் போதிய அளவு இல்லாமையால் சமிபாடு பாதிக்கப்பட்டு விளக்க இயலாத உடல் எடை குறைவு ஏற்படலாம்.

## காரணிகள்
பித்தக்கற்கள் அல்லது மது அருந்துவது எண்பது சதவிகித  (80%) கணைய அழற்சிக்குக் காரணமாகிறது. பொதுவாக, கடுமையான கணைய அழற்சிக்குப் பித்தக்கற்களும் நாட்பட்டக் கணைய அழற்சிக்கு மது அருந்துவதும் முதன்மைக் காரணிகளாக விளங்குகின்றன.

## மேற்கோள்கள்


பகுப்பு:அழற்சி
பகுப்பு:வயிற்றுவலி நோய்கள்
வில்லியம் ஜேம்ஸ் டியூரண்ட்

**வில்லியம் ஜேம்ஸ் டியுரண்ட்** (*William James Durant*, நவம்பர் 5 1885 - நவம்பர் 7, 1981) என்பவர் அமெரிக்க எழுத்தாளர், வரலாற்றாசிரியர், மெய்யியல் பேராசிரியர் எனப்  பன்முகம் கொண்டவர் ஆவார்.

## பிறப்பும் வாழ்க்கையும்
அமெரிக்காவில் மசாசூசட் மாநிலத்தில் வடக்கு ஆடம்சு என்னும் ஊரில் பிரெஞ்சு கனடிய பெற்றோர்களுக்கு மகனாகப் பிறந்தார்.
நியூயார்க்கில் ஒரு பள்ளியில் ஆசிரியராகப் பணி செய்தபோது, மாணவியான ஏரியல் என்னும் பெண்ணைத் திருமணம் செய்து கொண்டார்.

## படிப்பும் படைப்புகளும்
கொலம்பியா பல்கலைக் கழகத்தில் தத்துவவியலில் ஆய்வுப் பட்டம் பெறுவதற்குப் பயிலும்போதே வில்லியம் டியுரன்ட் "தத்துவமும் குமுகச் சிக்கல்களும்"  என்னும் தம் முதல் நூலை எழுதினார். தத்துவத்தை எளிமையாக்கி அனைவரும் புரிந்து கொள்ளும் வண்ணம் எழுதினார். அந்நூலின் பெயர் "தத்துவத்தின் கதை" என்பது ஆகும். "தத்துவத்தின் கதை" பல மொழிகளில் மொழியாக்கம் செய்யப்பட்டு 40 இலக்கம் படிகள் 30 ஆண்டுகளில் விற்பனை ஆயின.

1935 முதல் 1975 வரை "நாகரிகத்தின் கதை" என்னும் நூலை 11 தொகுதிகளாக வெளியிட்டு உலகப் புகழ் பெற்றார். வில்லி டியுரண்டும் அவர் மனைவி ஏரியலும் கூட்டாக எழுதி இந்நூலை வெளியிட்டார்கள். ஒரே ஒரு புதினம் அவரால் எழுதப்பட்டது.

## விருதுகள்
* புலிட்சர் பரிசு (1967)
* உரிமைக்கான சனாதிபதி பதக்கம் (1977)

## வெளி இணைப்புகள்
*http://www.britannica.com/EBchecked/topic/1345832/Will-Durant-and-Ariel-Durant
*http://www.goodreads.com/author/show/16184.Will_Durant

பகுப்பு:1885 பிறப்புகள்
பகுப்பு:1981 இறப்புகள்
பகுப்பு:அமெரிக்க வரலாற்றாளர்கள்
பகுப்பு:அமெரிக்க மெய்யியலாளர்கள்
பகுப்பு:அமெரிக்க எழுத்தாளர்கள்
பகுப்பு:புலிட்சர் பரிசு பெற்றவர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:கொலம்பியா பல்கலைக்கழக முன்னாள் மாணவர்கள்
ஜெனிபர் லீவிஸ்

**ஜெனிபர் லீவிஸ்** (*Jenifer Lewis*, பிறப்பு: ஜனவரி 25, 1957) ஒரு அமெரிக்க நாட்டுத் திரைப்பட நடிகை,  நகைச்சுவையாளர், குரல் நடிகை மற்றும் பாடகி ஆவார். இவர் காஸ்ட் அவே, தி வெட்டிங் ரிங்கர் போன்ற பல திரைப்படங்களில் நடித்துள்ளார். மற்றும் தி ப்ரின்சஸ் அண்ட் தி ஃப்ராக் போன்ற திரைப்படங்களுக்குக் குரல் கொடுத்துள்ளார்; நடித்துள்ளார்.

## ஆரம்பகால வாழ்க்கை
ஜெனிபர் லீவிஸ் ஜனவரி 25, 1957ஆம் ஆண்டு செயின்ட் லூயிஸ் நகரில் அமெரிக்காவில் பிறந்தார். இவரின் தாயார் ஒரு தாதி மற்றும் இவரின் தந்தை ஒரு ஆலைத் தொழிலாளி.

## மேற்கோள்கள்

## வெளி இணைப்புகள்
* 
* 
* 
*May 05 A&U interview: Jenifer discusses AIDS Affecting Her and her psychotherapy since being diagnosed as bipolar in 1997 

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகைகள்
பகுப்பு:அமெரிக்க நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க குரல் நடிகைகள்
பகுப்பு:பாடகர்கள்
பகுப்பு:நகைச்சுவையாளர்கள்
பகுப்பு:அமெரிக்கர்கள்
பகுப்பு:அமெரிக்கப் பெண்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
மிரமாக்ஸ்

**மிரமாக்ஸ்** இது ஒரு அமெரிக்க நாட்டு பொழுதுபோக்கு நிறுவனமாகும். இந்த நிறுவனம் 1979ஆம் ஆண்டு துவங்கப்பட்டது. இதன் தலைமையகம் சாந்தா மொனிக்காவில் அமைந்துள்ளது. இந்த நிறுவனம் பல திரைப்படங்களை தயாரித்து மற்றும் வினியோகம் செய்கின்றது.

## வினியோகம் செய்யப்பட்ட சில திரைப்படங்கள்
* 2014: சின் சிட்டி: எ டேம் டு கில் ஃபார்
* 2015. தி வெட்டிங் ரிங்கர்

## மேற்கோள்கள்

## வெளி இணைப்புகள்
* 
* Miramax From Box Office Mojo 

பகுப்பு:1979 நிறுவனங்கள்

பகுப்பு:அமெரிக்க திரைப்பட விநியோகஸ்தர்கள்
பகுப்பு:அமெரிக்கத் திரைப்படத் தயாரிப்பு நிறுவனங்கள்
பகுப்பு:அமெரிக்க பொழுதுபோக்கு நிறுவனங்கள்
பலபா செயற்கைக்கோள்

**பலபா செயற்கைக்கோள்** (Palapa) என்பது பிலிப்பீன்சைச் சேர்ந்த ஒரு தொடரான தகவற்தொடர்பாடற் செயற்கைக்கோள் ஆகும். செயற்கைக்கோள் தொடரின் உரிமை நிறுவனம் *இந்தோசற்* ஆகும். இது இந்தோனேசியாவைச் சேர்ந்த தகவற்தொடர்பாடல் நிறுவனம் ஆகும். பெப்ரவரி மாதம் 1975 ஆம் ஆண்டில் இத்திட்டம் ஆரம்பிக்கப்படட்து. இதற்கு *பலபா* எனும் பெயர் அப்போதைய சனாதிபதியான சுஹார்டோவினால் வைக்கப்பட்டது. இதன் அர்த்தம் "தொழிலாளிகளின் பலம்" என்பதாகும். இத்திட்டத்தின் நோக்கமானது தேசியத்தின் தகவல்தொடர்பாடலை ஒன்றிணைத்தலே ஆகும். பலவருடங்களாக பிலிப்பீன்சில் மேற்கொள்ளப்பட்ட சோதனையானது இந்தோனேசிய தகவற்தொடர்பாடலை மேம்படுத்த சரியான சிறந்ததொரு தீர்வாக அமைந்தது.

## வெளி இணைப்புகள்
* பலபா செயற்கைக்கோள் 
* பலபா செயற்கைக்கோள் -A
* லிங்கஸ்டில் பலபா செயற்கைக்கோள் B2
* லிங்கஸ்டில் பலபா செயற்கைக்கோள்

பகுப்பு:செயற்கைக் கோள்கள்
பகுப்பு:பிலிப்பீன்சு
ககயான் ஆறு

**ககயான் ஆறு** (Cagayan River) அல்லது **ரியோ கிரனடே டி ககயான்** என்பது பிலிப்பைன்சுத் தீவுகூட்டத்தின் மிகப்பெரியதுமான நீளமானதுமான ஆறாகும். இது லூசோன் தீவுன் வடகிழக்குப் பகுதியில் அமைந்துள்ள ககயான் பள்ளத்தாக்கில் அமைந்துள்ளது. நுவ்ந்வா விஸ்காயா, குவிரினோ, இசபெல்லா மற்றும் ககயான் மாகாணங்களை இது கடந்து செல்கின்றது. இதன் நீளம் 505 கிலோமீற்றர் ஆகும். இக்ககயான் ஆறானது பிலிப்பைன்சில் மீதமுள்ள 
முதன்மை காடுகளினூடாகப் பாய்கின்றது. இது பல்வேறு தாவரங்களுக்கும் விலங்குகளுக்கும் வாழ்வாதாரமாக அமைகின்றது. நுவ்ந்வா விஸ்காயா, குவிரினோ, இசபெல்லா மற்றும் ககயான் போன்ற பிரதேசங்களில் சனத்தொகை 02 மில்லியனுக்கும் அதிகமாகும். அம்மக்களுக்கு இக்ககயான் ஆற்றினால் பெரும் நன்மைகள் விளைகின்றன.

## மேற்கோள்கள்

பகுப்பு:பிலிப்பீனிய ஆறுகள்